Sa Ngalan ng Allah, ang Pinakamahabagin, ang Napakamaawain at 
Ganap na Mapagmahal 

ANG PANIMULA 

Katotohanan, ang Pagpuri ay sa Allah (H) lamang, purihin natin Siya 
at hilingin natin ang Kanyang tulong. Humingi tayo ng kapatawaran at 
manumbalik sa Kanya. At hilingin natin ang kalinga Niya mula sa 
kasamaan ng ating mga sarili at mula sa mga masasamang ating 
nagawa. 

Sinuman ang patnubayan ng Allah (ft), walang sinuman ang maaaring 
makapagligaw sa kanya, at sinuman ang Kanyang iligaw, ay hindi na 
siya makakikita pa ng sinuman, na kanyang magiging gabay at 
patnubay. 

Tumitestigo kami na walang sinuman ang may karapatang sambahin 
kundi ang Allah (M), Siya ay Nag-iisa lamang at walang katambal. 

At tumitestigo rin kami na si Propeta Muhammad (#g) ay Kanyang 
alipin at Sugo, sumakanya nawa ang pagpapala at kapayapaan mula sa 
Allah (M), sa kanyang mga pamilya, mga 'SahabaK (kasamahan) at 
gayundin sa lahat ng mabubuting tao na sumunod sa kanila hanggang 
sa katapusan ng daigdig. 

At bilang pagpapatuloy: nang dahil sa matinding pangangailangan ng 
sambayanang Filipino sa Aklat bilang liwanag at gabay, ay isinagawa 
namin ang Proyektong pagsasalin ng kahulugan ng Dakilang Qur'an 
sa pambansang wikang Filipinas - ang Filipino, bilang ambag mula sa 
amin sa pamamahagi ng mga Salita ng Allah (if) sa buong daigdig, at 
bilang tulong sa mga Muslim nang sa ganoon ay masuri nila ang mga 



talata nito at mabatid ang malalim na kahulugan, ayon sa tamang 
pagkaunawa ng mga kauna-unahang matatapat na mga Muslim. 

Na kung kaya, sinimulan namin ang pagsasalin sa kahulugan ng 'A/- 
Tafsir Al-Muyassar ' [Ang mga kapaliwanagan ng Al-Qufan Al- 
Kareem sa madali nitong pagkaunawa]; na isinagawa ng mga piling- 
piling Paham ng Islam, na inilathala ng "King Fahd Complex" para sa 
pagpapalimbag ng Dakilang Qur'an," sa "Al-Madinah Al- 
Munawwarah" na nasa ilalim ng pangangasiwa ng "Ministry of 
Islamic Affairs, Endowments, Da'wah and Guidance" sa Kaharian ng 
Saudi Arabia. 

Al-Hamdulilldh,'' sa kapahintulutan ng Allah ay natapos na namin 
ngayong taon na ito (1431H) ang buong pagsasalin ng kahulugan sa 
ilalim ng pangangasiwa ng "Industrial City Da^wah Office" na 
matatagpuan sa Sanaiyah (Industrial City), Phase-I, Jeddah, K.S.A. 

At katotohanan, na ang mga pamamaraan na aming isinaalang-alang sa 
pagsasalin nito ay ang mga sumusunod: 

1. ) Isinalin namin nang tuwiran ang kahulugan ng Qur'an mula sa 

wikang Arabic patungo sa wikang Filipino. 

2. ) Pinagsikapan namin na pag-ugnay-ugnayin ang pagsasalin sa 

mga salita ng Dakilang Qur'an na nabanggit sa iba't ibang mga 
talata, na gawin itong magkakatulad sa kahulugan ayon sa 
pagkakasaad ng bawa't pangungusap. 

3. ) Pinanatili namin ang ilang mga salita sa wikang Arabic na 

walang kasingkahulugan sa wikang Filipino at ito ay aming 
ipinaliwanag sa pamamagitan ng Talatinigan na aming ginawa, 
na matatagpuan sa duluhan ng babasahing ito. 

4. ) Ginamitan din namin ng mga pangungusap at mga terminong 

pang-Islam. 

5. ) Iniwasan namin ang pagsasalin nang literal, pagbibigay ng 

sariling opinyon at paggamit ng mga makalumang salita. 

Magkagayunpaman, kahit na gawin pa namin ang lahat ng aming 
makakaya ay hindi pa rin namin maaabot ang napakalawak na 
kahulugan ng Dakilang Qur'an, dahil sa pagiging mahimala ng mga 
salita nito, na ito - ang Dakilang Qur'an - ay mananatiling mahimala 
hanggang sa Araw ng Muling Pagkabuhay. 



At bago namin wakasan ang mga nabanggit na kapaliwanagan ay nais 
naming ituon ang aming lubos na pagpapasalamat sa Allah (fg) - ang 
Kataas-taasan at Nag-iisang Makapangyarihan - dahil sa pagkakaloob 
Niya sa amin ng biyayang Islam; at kagandahang-loob, sa 
pagpapahintulot Niya na makapaglingkod kami sa Kanya, sa 
pamamagitan ng pagtulong Niya sa amin na maisalin ang kahulugan 
ng Dakilang Qur'an. 

At taos-puso rin kaming nagpapasalamat sa "Mujamma" at sa 
kagalang-galang na Ministro na si Al-Sheikh Saleh bin Abdulaziz bin 
Muhammad Al-Sheikh ng "Ministry of Islamic Affairs, Endowments, 
Da^wah and Guidance" (Ang Ministro sa mga Pang-Islamikong 
Kapakanan, Pagkakaloob [ng kawanggawa], Pagpapalaganap at 
Pamamatnubay); at bilang pangkalahatang Tagapangasiwa ng 
"Mujamma" — Ang Magkakaugnay na mga Grupo ni Haring Fahd 
(King Fahd Complex) para sa pagpapalimbag ng Dakilang Qur'an sa 
Al-Madinah Al-Munawwarah; sa pagpili nila sa amin na 
maisakatuparan ang pagsasalin ng mga kahulugan ng Dakilang Qur'an 
sa wikang Filipino. 

At itinutuon din namin ang aming pasasalamat sa lahat ng tumulong at 
napabilang sa dakilang gawaing ito, at ganoon din sa aming mga 
kapatid na Filipinong Da^eeyah (Tagapagpalaganap ng Mensahe) na 
nag-ambag at nagmungkahi ng kanilang mga mahahalagang puna at 
komentaryo, at sa pagsasagawa nila ng pagsusuri sa ginawang 
pagsasalin na ito. 

At nananalangin kami sa Allah (fH) na gabayan at patnubayan kami 
tungo sa Matuwid na Landas, at ang pagpapala ng Allah (ft) ay 
mapasaating Propeta na si Muhammad (M), sa kanyang pamilya, sa 
kanyang mga 'Sahabah' at sa lahat ng mabubuting tao na sumunod sa 
kanila hanggang sa Huling Araw. 

